|  |  |  |
| --- | --- | --- |
|  Til høringsparter**Høring over udkast til ændring af bekendtgørelse om offentliggørelse af oplysninger om virksomheders arbejdsmiljø**Arbejdstilsynet sender hermed udkast til ændring af bekendtgørelse om offentliggørelse af oplysninger om virksomheders arbejdsmiljø i høring.Eventuelle bemærkninger til udkastet bedes sendt til at@at.dk og jb@at.dk **senest den 10. november 2025.****Baggrund**Bekendtgørelsen udgør grundlaget for offentliggørelse af oplysninger om Arbejdstilsynets tilsynsbesøg og afgørelser i forhold til danske og udenlandske virksomheder i Tilsynsindblikket på Arbejdstilsynets hjemmeside [www.at.dk](http://www.at.dk). Tilsynsindblikket har til formål at opnå gennemsigtighed i forvaltningen gennem offentliggørelse af oplysninger om Arbejdstilsynets tilsyn og afgørelser. Den nuværende bekendtgørelse giver ikke mulighed for, at der kan være midlertidige perioder uden offentliggørelse af oplysninger. Dette vurderes ikke hensigtsmæssigt, da der kan opstå situationer, hvor det teknisk set ikke er muligt at offentliggøre alle eller dele af de oplysninger, som efter bekendtgørelses bestemmelser skal offentliggøres. Den foreslåede bekendtgørelsesændring vil give mulighed for midlertidige perioder, hvor der ikke sker offentliggørelse af alle eller dele af de oplysninger, der skal fremgå af Tilsynsindblikket, fordi der vil være problemer forbundet hermed, f.eks. som følge af it-udvikling, fejl i data eller nedbrud i it-systemer. Den foreslåede ændring af bekendtgørelsen vil ikke ændre på de typer af oplysninger, som skal indgå i Tilsynsindblikket, eller på hvornår de skal indgå. |  | **Arbejdstilsynet**Landskronagade 33 2100 København Ø T 70 12 12 88at@at.dk [www.at.dk](http://www.at.dk) CVR 21481815 13. oktober 2025**Sag**2025 - 95715 Ansvarlig: Jeanne Borgqvist CVR P  |

Venlig hilsen

Jeanne Borgqvist

Chefkonsulent